google/wiki40b huggingface dataset:
Ørn-Horten

Kjente spillere

En av tidenes beste norske fotballspillere, Per Bredesen kommer fra Horten og er opprinnelig Ørn-gutt. Bredesen ble proff i Italia og spilte for flere klubber der, bl.a. AC Milan, Lazio og Udinese.
Harry Boye Karlsen spilte for Ørn fra 1947 til 1952. I denne tiden spilte han 32 landskamper og scoret 4 mål. Boye Karlsen kom fra Lyn og ble cupmester med dem i 1946. Etter tiden i Ørn gikk han til Larvik Turn der han ble serimester tre ganger og fikk ytterligere 26 landskamper.
Andre kjente tidligere Ørn-spillere er: Tidligere landslagsspiller Ardian Gashi, Jørgen Jalland Tidligere Vålerenga og Kongsvinger-spiller Dag Riisnæs, Trym Bergman (tidligere Kongsvinger IL, Sandefjord Fotball og seriemester for Hammarby i Sverige), Arnar Førsund (Kongsvinger IL), Bjørn Odmar Andersen, Gunnar Dahl, Nils Johan Semb, Harald Strøm, Mohammed Idris og Helge Fjeld.
Keeperlegenden Helge Fjeld gikk bort i 2017, men ble kåret til æresborger i Horten etter sin scoring fem minutter på overtid mot Vålerenga i 2001. Målet reddet plassen til Ørn i 1. divisjon.

Navnet

Hvordan ble Ørn til Ørn: En vårdag i 1904 stod en klynge unge menn i ivrig samtale, Disse menn var alle enige om at en fotball-klubb skulle stiftes i byen. Men navnet?
Det manglet ikke på forslag, men kun det beste var godt nok! Karene diskuterte lenge, og det ble meget ampert. Det var da underet skjedde. I retning over den åpne idrettsplassen kretset mot de lette skylag et prakteksemplar av en kongeørn. Rundt og rundt svevet den i ensom majestet, hevet og senket de mektige vinger, rolig og sikkert under den stolte flukt, mens den svevde høyere og høyere – inntil øyet måtte gi slipp. Da ørnen hadde forsvunnet fra mennenes blikk, var det ingen som gjenopptok den hissige diskusjonen. Etter få minutters forløp var man enstemmig om at klubbens navn – det skulle være «Ørn».

Supportere

Ørn-Hortens uavhengige supportere heter Ørneredet. 
Ørneredet ble stiftet i 1982. Det gjør Ørneredet (kalt Redet)  til landets eldste supporterklubb med supporterprofil (øl og fotball). Det eksisterte supporterklubber i norsk fotball før den tid også, men deres formål var i stor grad å støtte klubben økonomisk gjennom lotterier og basarer.
Rundt midten av nittitallet slet Ørn-Horten med å holde seg i 2. divisjon, men da milenniumskiftet nærmet seg ble resultatene bedre, medlemstallet økte og noen av grunnleggerne med Ray Olaussen i spissen, ble forespurt om å være med i styre og stell igjen. De samme fire som stiftet Ørneredet finnes fortsatt som betalende medlemmer i supporterklubben.
Isfjord radio

Isfjord radio er en norsk radiostasjon på Svalbard, opprettet i 1933. Isfjord radio ligger ytterst i Isfjorden, på Kapp Linné som springer ut helt nord på Nordenskiöldkysten. Stasjonen er i dag automatisert og fjernstyrt fra Bodø radio. Byggene som tilhørte radiostasjonen blir om vinteren benyttet til overnatting for turister. Om sommeren er byggene for det meste ikke i bruk, bortsett fra enkelte mastergradskurs i regi av UNIS. Stasjonen får strøm fra et dieseldrivet generator.

Historie

I 1911 etablerte Telegrafvesenet en kystradiostasjon lengre inne i Grønfjorden, i Green Harbour, som betjente nordlige deler av Atlanterhavet. Isfjord radio ble opprettet og avløste Grønfjord-radioen 22 år senere, etter anmodning fra Sovjetunionen. Bakgrunnen var de vanskelige is- og værforholdene som kunne skape problemer for skipsfarten til gruvebyene i Isfjorden. Et sovjetisk skipsforlis var den utslagsgivende årsaken og en bemannet radiostasjon med et fyrtårn var på plass i 1930-årene. Materialene til Isfjord Radio ble fraktet opp med motorkutteren m/k «Polarbjørn», og det første anlegget oppført av A. K. Orvin på vegne av Norges Svalbard- og Ishavsundersøkelser (forløperen til Norsk polarinstitutt).
I mellomkrigstiden stod det her et hovedbygg, en brakke, en smie, et lagerbygg og et båtnaust. Det ble overdratt til Staten i 1933. Da Svalbard ble evakuert i 1941 ble byggene revet eller brent. Rett etter at krigen var over ble radiostasjonen gjenoppbygd på samme plass som før. I 1957–58 ble stasjonen utvidet med et nytt hovedbygg og et nytt generatorrom.
Telenor solgte i 2006 bygningene til Store Norske Spitsbergen Kulkompani, som leier dem ut til turistformål. Fra 1. januar 2008 leies de ut til Basecamp Spitsbergen. Men fortsatt har Telenor vanlig VHF kystradiosending fra stedet.
Den 19. september 2011 monterte Telenor Maritim Radio en ny kystradiosender på Isfjord Radio, som skal sende kortbølge vær- og ismeldinger til skipstrafikken rundt og nord for Svalbard. Dette er den tredje historiske antenneinstallasjonen på stedet og gjør igjen Isfjord Radio til et viktig sendersted for kystradioen i Nord-Atlanteren.
I begynnelsen av januar 2012 ble det oppdaget at store mengder diesel har lekket ut ved Isfjord radio, kanskje så mye som 150 000 liter. Utslippet ble oppdaget av ansatte fra Store Norske Spitsbergen Grubekompani (SNSG) i forbindelse med vedlikeholdsarbeid. Sysselmannen på Svalbard fikk deretter beskjed.
Triple 9

Handling

En gruppe kriminelle og frafalne politimenn blir presset til å gjøre et tilsynelatende umulig ran. De planlegger å myrde en nykommer i politiet for å orkestrere en "999", kode for "politimann skadet", for å gjennomføre ranet på andre siden av byen.
Silurere

Silurene var en keltisk stamme som levde i den sørlige del av dagens Wales.
Da romerne angrep deres rike i år 48 gjorde de kraftig motstand. De allierte seg med ordovikene, som ble ledet av Caratacus. Han tilhørte egentlig stammen catuvellaunerne, men hadde flyktet vestover etter at de ble beseiret av romerne.
Romerne bygde en festning, Isca Silurum, ved dagens Caerleon. Denne ble brukt som base for operasjoner mot silurene, som i 78 måtte overgi seg. Det ble også, i 75, grunnlagt en by, Venta Silurum, nå landsbyen Caerwent. En innskrift som er bevart der, forteller at den var hovedstad for silurene, som fortsatte å eksistere og hadde lokale styringsorganer under romersk herredømme.
Innen forskning på keltisk historie omtales enkelte ganger perioden rundt romernes erobring av Britannia som «silurisk tid». Dette er en upresis betegnelse, som stort sett bare kan ha praktisk anvendelse for det sørlige Wales' historie.
Den geologiske perioden silurisk tid har navn etter stammen fordi steiner som kjennetegner den først ble funnet av Roderick Murchison i silurenes kjerneområde.
Newport

Historie

I bronsealderen var fiskere bosatt langs elven og ved fjorden den renner ut i. Senere bygde silurene, en keltisk stamme, flere borger på åsrygger rundt fjorden. For romerne var stedet en utpost mot de keltiskkontrollerte områdene, og en festning ble anlagt ved Caerleon for å forsvare krysningsstedet i elven.
Normannerne ankom i 1090, og begynte å bygge et slott, som ble fullført i 12. århundre. De bygde også en bro over elven nedenfor slottet. Byen vokste opp omkring dette, og i 1385 fikk den et charter fra Hugh, jarl av Stafford.
I 1839 var Newport et sentrum for chartistbevegelsen. Under Newport-opprøret gikk John Frost sammen med 3000 opprørere mot Westgate Hotel, hvor man fortsatt kan se kulehull fra opptøyene ved inngangen. John Frostplassen i sentrum er oppkalt etter ham.
Stortingsvalget 2017 i Hedmark

Stortingsvalget 2017 i Hedmark avholdes mandag 11. september 2017. Det skal velges syv stortingsrepresentanter for valgkretsen Hedmark fylke for valgperioden 2017-2021, herav seks distriktsmandater og ett utjevningsmandat. Det er det samme antallet som ved stortingsvalget i 2013.
Ytre Rolløya Fiskarsamvirke

Ytre Rolløya Fiskarsamvirke (YRF) var et trålerrederi i Harstad som ble stiftet 2. februar 1946.
Kjervall Rolness var lagets første formann. I 1947 kjøpte YRF stortråleren «James Barrie» fra Hull i England for 510 000 kroner. Tråleren ble ombygd ved Kaarbøs Mek. Verksted i Harstad og fikk navnet «D/T Nord Rollnes».
Sommeren 1953 kjøpte laget enda en dampdrevet sidetråler fra England, «Bostoon Typhoon». Denne fikk navnet «D/T Rollanes».
Selskapet har senere gjennomgått en rekke fusjoner, blant andre med Sør-Troms Fiskeriselskap, og tok etter det navnet Ytre Rolløya. Fra mars 2010 finnes virksomheten under navnet Nergård Havfiske, et datterselskap i Nergård-konsernet.
Qasym-Jomart Toqaev

Bakgrunn

Toqaev er sønn av en forfatter og ble født inn i det som er beskrevet som en sovjetisk elitefamilie.
Han er utdannet ved Moskvas statlige institutt for internasjonal politikk (MGIMO).

Sovjetisk og russisk diplomat

Etter å ha avlagt slutteksamen ved MGIMO i 1975, begynte han på en karriere i Sovjetunionens utenrikstjeneste og ved utenriksdepartementet i Moskva. Han har vært stasjonert i Singapore og Kina. I 1991, året da Kasakhstan ble selvstendig, arbeidet han ved den sovjetiske ambassaden i Beijing. Han fullførte Russlands diplomatakademi i 1992.

Kasakhstansk diplomat

Toqaev ble i 1992 viseutenriksminister i hjemlandet Kasakhstan, for så å bli første viseutenriksminister året etter og utenriksminister i 1994.
Han ble visestatsminister i mars 1999 og statsminister fra oktober samme år. Han gikk av som statsminister i 2002 og gikk etter dette tilbake til utenriksdepartementet. Toqaev ble på nytt utenriksminister, en stilling han hadde fra fram til 2007.
I 2007 ble han president i Kasakhstans senat. Fra samme år ble han med i Nur Otan-partiet, der han også sitter i partiledelsen.
FNs generalsekretær utnevnte i mars 2011 Toqaev til generaldirektør for FNs Genève-kontor.  Samtidig ble han visegeneralsekretær og personlig representant for FNs generalsekretær ved Nedrustningskonferansen, der han også var konferansens generalsekretær.

President

Da Nursultan Nazarbajev, som hadde vært president siden Kasakhstan ble selvstendig, trakk seg i mars 2019, ble Toqaev hans etterfølger i kraft av stillingen som senatspresident. Toqaev ble innsatt i presidentembetet 20. mars 2019.
Partiet Nur Otan nominerte så Toqaev til presidentkandidat i valget som ble utlyst til 9. juni 2019. Det skjedde ved en partikongress ledet av Nursultan Nazarbajev, partileder i Nur Otan.
I forbindelse med presidentvalget, som Toqaev var ventet å vinne, fant det sted det demonstrasjoner og politiet pågrep både demonstranter og journalister. Ifølge landets valgkommisjon vant Toqaev valget med 70,96 % av stemmene. Den nærmeste rivalen, Amirzhan Kosanov, fikk 16,23 % av stemmene. Internasjonale valgobservatører mente valget var fikset. OSSEs valgobservasjon rapporterte om mangel på respekt for grunnleggende rettigheter og demokratiske standarder og fant omfattende uregelmessigheter ved avviklingen av valget.
Kunstbanken

Kunstbanken Hedmark Kunstsenter er en stiftelse eid av Bildende Kunstnere Hedmark, Norske Kunsthåndverkere Øst-Norge og Hedmark fylkeskommune. Dette samarbeidet mellom kunstnerorganisasjonene og fylkesommunen er enestående for en norsk kunstinstitusjon. Kunstbanken holder til i den gamle Norges Banks bygningen i Hamar sentrum, adresse Parkgata 21.
Kunstbanken tar sikte på å vise et mangfold av kunstneriske uttrykk, med hovedvekt på eksperimentell og nyskapende kunst. Galleriet viser både norsk og internasjonal samtidskunst, og i Kunstbutikken selges gaveartikler laget av kunstnere i Hedmark, og i resten av landet. Kunstsenterets virksomhet spenner over et vidt spekter av formidlingstiltak: galleridrift, vandreutstillinger, offentlig utsmykking, seminarer, konsulent- og informasjonstjenester, restaurant og kunstbutikk.

HEMart

Utstillingen HEMart i 1997 mottok Hedmark fylkeskommunes kulturpris det samme året. Kunstnerne benyttet fraflyttede og falleferdige husmannsplasser som ramme og tema for kunstarbeidene, og utstillingen foregikk på sju nedlagte husmannsplasser i Stange, og var kurert av Knut Wold, Wenche Kvalstad Eckhoff og Finn Aage Andersen. Andre kunstnere som deltok var Frans Jacobi, Danmark, Jacqueline Hassink, Nederland, Peter Johansson, Sverige, Toril Helene Stub, Børre Larsen, Are Vesterlid. Det ble publisert en katalog til utstillingen, med tekst av Torild Gjesvik. 
HEMart inngikk i en serie store tematiske og stedsspesifikke utstillinger med lignende navn. ART prosjektene startet i 1989 med Pap Art, og fortsatte med Agro Art (1991), Bank Art (1992), Kulturlandskap Åkersvika i forbindelse med OL (1993–94), Hem Art (1997) og klART (1997).
Valget i Sachsen-Anhalt 2016

Valgordning

Sachsen-Anhalt har et personalisert forholdstallsvalg. Hver velger har to stemmer: personstemmen (førstestemmen) som blir gitt til kandidater i de 43 valgkretsene. Vinneren får et direktemandat. Velgeren har i tillegg en partistemme (andrestemmen) som går til et parti eller en annen liste. Resultatet av listevalget avgjør gruppenes styrkeforhold i landdagen. Bare de listene som oppnår minst fem prosent av stemmene (sperregrense) kommer inn i delstatsparlamentet.
Valglovene inneholder regler om overskuddsmandater og utlikningsmandater, slik at antallet medlemmer i landdagen kan variere fra valgperiode til valgperiode.
Stemmerett har tyske statsborgere som har fylt 18 år, og som har bodd minst tre måneder i delstaten. Valgbar er statsborgere som har fylt 18 år og har bodd i delstaten i minst seks måneder.

Utgangsposisjon

Ved valget til landdagen i 2011 fikk CDU 32,5 % av partistemmene (andrestemmene) og 33 medlemmer av delstatsparlamentet. Det venstreorienterte Die Linke fikk 23,7 % av stemmene og 29 medlemmer av landdagen, mens SPD fikk 21,5 % av stemmene og 26 medlemmer. Det fjerde partiet i landdagen ble De grønne med 7,1 % av stemmene og 9 medlemmer i parlamentet. Det høyreekstreme partiet NPD fikk 4,6 % av andrestemmene og oppnådde ikke å få innvalgt representanter.
Valgdeltakelsen i 2011 var 51,2 % av 1 988 172 stemmeberettigete, mot 44,4 % i 2006.
Første armé (Storbritannia)

Første verdenskrig

Første armé ble opprettet 26. desember 1914 da korpsene i British Expeditionary Force ble delt i Første armé under generalløytnant Douglas Haig og Annen armé under general Horace Smith-Dorrien. Første armé måtte slå retrett ved Vimy Ridge i mai 1916 og ved Fromelles den neste måneden. Første armé tok del i offensiven i 1918 som drev tyskerne tilbake og i praksis endte krigen.

Annen verdenskrig

Første armé ble opprettet på nytt i annen verdenskrig for å lede landstridskreftene i operasjon Torch, landsettingene i Marokko og Algerie 8. november 1942. Den bestod i begynnelsen kun av britiske og amerikanske tropper, organisert i tre separate komponenter, en for hvert landingssted; Oran, Algiere og Casablanca. Etter at de franske styrkene hadde overgitt seg til tyskerne, ble også franske tropper underlagt Første armé, som til slutt bestod av fire korps; det amerikanske II korps, det britiske V korps, det britiske IX korps og det franske XIX korps.
Melnikovo

Melnikovo (russ.: Мельниково, finsk: Räisälä) er et tettsted i Priozersk rajon i Leningrad oblast, Russland. Tettstedet ligger på Det karelske nes. Navnet Melnikovo ble tildelt i 1948.
Før 1944 var Räisälä en finsk kommune i Viborgs län. Kommunen hadde 3&503&7874&7 874 innbyggere i 1939.
I Räisälä var det en finskspråklig folkehøyskole ved siden av en landbruks- og husmorskole.
Glftpd

GlFTPd er en gratis FTP server som kan kjøre på Unix, Linux og BSD.

Generelt

GlFTPd står for 'Gray Line FTP Daemon'. Gray Line var den som opprinnelige skaperen av GlFTPd.

Support

Support til glFTPd kan du få igjennom IRC på EFnet i kanalenee #glftpd og #glhelp
Parobereopsis

Levevis

Larvene lever vanligvis i stammene på storvokste urter.

Utbredelse

Arten er utbredt i Den demokratiske republikken Kongo.
Sandvolleyball under Stillehavslekene 2015

Sandvolleyball under Stillehavslekene  2015. Sandvolleyball var en av flere sporter som var med i de femtende stillehavslekene som ble arrangert i Port Moresby på Papua Ny-Guinea i perioden 4. til 18. juli 2015. Det var fjerde gangen som sandvolleyball var med på programmet under stillehavslekene. Det var to turneringer, en for menn og en for kvinner. Papua Ny-Guinea vant herreturneringen og Amerikansk Samoa vant dameturneringen.
Tack, min Gud, för vad som varit

«Tack, min Gud, för vad som varit» er en svensk salme med melodi av Johannes Alfred Hultman og tekst av August Ludvig Storm. Sangen, som første gang ble publisert i Stridsropet 5. desember 1891, har også blitt fremført til melodiene «Fjäril vingad syns på Haga» og «Här är gudagott att vara».
Brev til en minister

Brev til en minister (ISBN 978-82-05-38236-7) er en bok skrevet av Tor Øystein Vaaland i samarbeid med tidligere statsråd Ansgar Gabrielsen. Boken omhandler brev som er sendt inn til Gabrielsen i perioden han var helseminister i den andre Bondevik-regjeringen. Boken er utgitt på Gyldendal Akademisk med et første opplag på 205 000 og var dermed det største opplaget til Gyldendal noensinne.
Eulers polyedersetning

Eulers polyedersetning er en formel som forteller hvor mange sider, kanter eller hjørner et polyeder har hvis du kjenner to av variablene. Denne formelen fungerer med alle regulære polyedre, dvs. platonske, arkimediske og katalanske legemer. Den er et spesialtilfelle av den mer generelle Euler-karakteristikken som gjelder for alle legemer.
Litauens flagg

Litauen har siden 1918 hatt fem ulike flagg, to av dem okkupasjonsflagg påtvunget av Sovjetunionen, og tre under selvstendig styre.
Høsten 1918 fikk Litauen sitt første nasjonalflagg i moderne tid, en trikolor i gult, grønt og rødt, farger som ikke har noen spesiell tilknytning til litauisk historie eller tradisjoner. Rødt og grønt ble likevel valgt fordi disse fargene ofte er å finne i folkekunsten, mens gult ble lagt til for å skape et lysere flagg. Fargene gis en symbolforklaring der gult står for sol, lys og godhet, grønt for naturens skjønnhet, frihet og håp, mens rødt står for landet, mot, samt blodet som er ofret for fedrelandet. Dette flagget ble brukt til okkupasjonen i 1940, og var i forholdet 2:3.
Den 27. september 1940, etter den sovjetiske okkupasjonen, ble det innført et rødt flagg med «LIETUVOS TSR» (Litauens SSR) over hammeren og sigden. 
Den 15. juli 1953 vedtok Det øverste sovjet i Litauen et nytt sovjetisk flagg i rødt, hvitt og grønt. Dette var i bruk til 1988.
Den 7. oktober 1988 kl. 10.00 ble den gamle trikoloren heist fra Gediminasåsen i Vilnius. Grunnloven i sovjetrepublikken ble senere endret av Det øverste sovjet i Litauen, men sovjetflaggets forhold 1:2 ble ikke endret, og ble derfor forholdet også på det «nye» flagget. Derfor er dagens flagg ikke i samme forhold som det litauiske flagget fra før andre verdenskrig.
Den 20. mars 1989 ble trikoloren offisielt flagg i Den litauiske sosialistiske sovjetrepublikk.
Den 11. mars 1990 erklærte Litauen seg selvstendig og flagget ble dermed igjen Litauens nasjonalflagg. 26. juni 1991 ble flagget regulert ved lov. Flaggloven ble endret i 2004. Dette innebar at fra 1. september 2004 ble Litauens flagg endret i forhold fra 1:2 til 3:5. Samtidig ble det historiske flagget, rødt med den væpnede rytteren, offisielt anerkjent som historisk nasjonalflagg. Det rangerer etter nasjonalflagget, men skal benyttes bestemte steder og på bestemte flaggdager. Samme flagg benyttes av Litauens marine som gjøs. Litauens orlogsflagg består av et liggende blått kors med den litauiske trikoloren i øverste venstre hjørne.
Nøkkerosefamilien

Utseende

Artene i denne familien er vannplanter med rot på bunnen av ferskvannssjøer og ofte med store flyteblader på overflata (noen arter har svært store flyteblader; opptil 2 meter i diameter hos slekten Victoria). Noen arter har nedsenka blader og noen har blader som reiser seg over vannflata. Blomstene hos nøkkerosene er ofte svært store. De er radiærsymmetriske, tokjønnete og bæres en og en på solide stengler over vannflata. Blomstene har 4-9 begerblad som er grønne eller farga (hos slekta Nuphar er det kronbladlignende) og kronbladene er fra 3 til mange (eller manglende - hos Ondinea). Fruktknuten er undersittende eller oversittende (hos Nuphar og Ondinea). Fruktbladene er fra 3 til 40 og er sammenvokst eller delvis frie. Frukten er en kapsel. Plantene pollineres av insekter, særlig biller.

Utbredelse

Nøkkerosefamilien er kosmopolitisk i ulike typer ferskvann i både tempererte og tropiske strøk. Den største slekta, Nymphaeae med sine ca 40 arter, er den mest utbredte og finnes i både tempererte og tropiske strøk. Nuphar med sine 14 arter finnes nesten utelukkende i tempererte strøk. Victoria (2 arter) er endemisk til tropisk og subtropisk Sør-Amerika.
Carphina

Utseende

Middelsstore, gråbrunt spraglete trebukker. Antennene er ofte svært lange, særlig hos hannene. Pronotum er nærmest tønneformet med en liten pigg litt bakenfor midten av siden.

Levevis

Larvene lever i død ved.

Utbredelse

Slekten er utbredt i Mellom- og Sør-Amerika, fra Mexico i nord til det sørlige Brasil i sør.
VM i beachhåndball 2012

Verdensmesterskapet i strandhåndball 2012 ble arrangert fra 8. til 13. juli 2012 i Muskat i Oman. 
VM var felles for kvinner og herrer, og 12 lag deltok i hver klasse.
Steven Pressfield

Film

Før han publiserte sin første skjønnlitterære bok, skrev Pressfield flere manus for filmer i Hollywood. Mest kjent er Freejack fra 1992 og Joshua Tree fra 1993. Freejack er science fiction og skuespillere var Emilio Estevez, Mick Jagger og Anthony Hopkins. Joshua Tree hadde skuespillere som Dolph Lundgren og George Segal.
Hans roman The Legend of Bagger Vance ble filmet i 2000 med Matt Damon som golfproffen og Will Smith som hans caddy.
Kalkhas

Karriere

Det var Kalkhas som spådde at for å få gunstig vind for den greske flåten som lå samlet i Aulis i Hellas på veg til Troja at Agamemnon måtte komme med et godt offer til Artemis, da intet mindre enn sin egen datter Ifigeneia. Denne episoden er beskrevet i den tapte verket Kypria, en del av Den episke syklus. Han hevdet også at Troja ville bli herjet i løpet av krigens niende år.
I Iliaden forteller Kalkhas til grekerne at det tilfangetagne prestedatteren Khryseis må bli levert tilbake for at Apollon skal stoppe den pesten han hadde sendt for å straffe dem. Dette utløste en krangel mellom Akilles og Agamemnon, hovedtemaet i Iliaden.
I Sofokles' drama Ajax er det Kalkhas som kommer med en spådom til Teukros som sier at Ajax vil dø om han forlater sitt telt før dagen er over.
Kalkhas spilte også en rolle i Posthomerica («Etter Homer») av den greske poeten Quintus Smyrnaeus (latin: Quintus Smyrnaeus) på 300-tallet, som fortsetter historien i Iliaden om hva som skjedde etter Trojakrigen. Posthomericas Kalkhas sier at om de var kortfattet kunne de overbevise Akilles om å kjempe. Det er ham framfor Helenos (som foreslått i Sofokles' Filoktetes) som spår at Troja vil falle straks grekerne fra Argos klarte å rekruttere Filoktetes. Det er ved hans råd at de stanser kampen, selv om Neoptolemos slaktet ned trojanere. Han forteller også at byen lettere kan bli tatt med strategi enn med makt. Han bifaller Odyssevs' plan om at den trojanske hest vil kunne infiltrere Troja. Han forutser at Aineias vil overleve slaget og sier til grekerne fra Argos at de ikke skal drepe ham. Han ble derimot ikke med dem da de entret sin skip da han hadde forutsett den kommende undergangen ved det kapheriske berg ved Euboia.

Død

Kalkhas døde av skam ved Kolofon i Anatolia kort tid etter Trojakrigen, i henhold til Nostoi (en del av Den episke syklus) og Melampodia: Profeten Mopsos beseiret ham i tevling i sannsigelser, skjønt Strabon  plasserer et orakel for Kalkhas på fjellet Gargano i Magna Graecia (sørlige Italia). Det er også sagt at Kalkhas døde av latter da den dagen som var ment å være hans dødsdag og forutsigelse ikke synes å skje.
I middelalderens og senere versjoner av myten, har Kalkhas blitt portrettert som en trojansk overløper, og far til Khryseis, nå kalt for Kressida (kjent fra blant annet skuespillet Troilus og Kressida av William Shakespeare).
Asteroiden 4138 Kalchas, som ble oppdaget 19. september 1973, er oppkalt etter Kalkhas.